MODIFICACIÓN DA ORDENANZA FISCAL REGULADORA DO IMPOSTO SOBRE BENS INMOBLES
ADMINISTRACIÓN LOCAL — Municipal — Pontevedra (Ordenanzas e Regulamentos, 18/11/2015)

O Pleno do Concello de Pontevedra, na súa sesión de 22.09.2015, adoptou o seguinte acordo que, na súa parte dispositiva, sinala: “Rematado o debate e realizada votación ordinaria, o Pleno do Concello, por unanimidade (25), e segundo o ditame da Comisión de Economía e Facenda, presta a súa aprobación á indicada proposta e, en consecuencia, acorda: Primeiro.— Acordar a aprobación provisional da modificación da Ordenanza fiscal reguladora do Imposto sobre bens inmobles do concello de Pontevedra Segundo.— De conformidade co disposto no artigo 17.1 do Texto refundido la lei reguladora das facendas locais, aprobado por Real decreto lexislativo 2/2004, do 5 de marzo, o presente acordo de aprobación provisional de modificación, exporase ao público no taboleiro de anuncios deste Concello durante 30 días hábiles así como Boletín oficial da provincia do anuncio da exposición pública, a fin de que os interesados poidan examinar o expediente, e presentar as reclamacións que estimen oportunas. Tamén se publicará nun periódico dos de maior circulación da provincia o anuncio de exposición pública. Aínda que se dá publicidade en tres medios, o prazo de 30 días contará a partir da publicación no Boletín oficial da provincia. Terceiro.— Considerar definitivamente aprobada a modificación da Ordenanza reguladora establecida, no caso de que non se presentasen reclamacións no prazo establecido para elo. Cuarto.— Proceder, unha vez se aprobe definitivamente a modificación da ordenanza, á publicación íntegra do acordo de modificación así como do texto íntegro da modificación da ordenanza no Boletín oficial da provincia, para os efectos da súa entrada en vigor.” Resultando que transcorrido o sinalado prazo de exposición pública non se presentaron alegacións (BOP nº 191 de 02.10.2015), o referido acordo de aprobación provisional devén en definitivo, procedéndose á súa publicación e á do texto da modificación da ordenanza, que se incorpora como Anexo ao presente, para a súa entrada en vigor, de conformidade co art.17.4 do xa reiterado Rdto. Lex.2/2004, polo que se aproba o Texto Refundido da Lei de Facendas Locais. Contra o acordo referido poderá interporse recurso contencioso-administrativo ante a Sala do contencioso–administrativo do Tribunal Superior de Xustiza de Galicia, no prazo de 2 meses a contar desde o día seguinte ao desta publicación (arts 10 e 46 da Lei 29/1998). Isto sen prexuízo de interpor calquera outro recurso que se entenda máis procedente e sexa conforme a Dereito. O que se fai público, en cumprimento do ordenado e aos efectos oportunos. • Engadirase un novo apartado 5 no artigo 4 da vixente ordenanza fiscal reguladora do Imposto sobre bens inmobles do teor seguinte: “Terá dereito a unha bonificación do 95% da cota íntegra do imposto sobre bens inmobles, aqueles de natureza urbana respecto dos que o suxeito pasivo sexa unha universidade pública e sempre que estean afectos á actividade de ensinanza universitaria. A bonificación será de carácter rogado, debendo solicitarse nos prazos previstos na ordenanza xeral de xestión, inspección e recadación do Concello de Pontevedra, e acreditando especificamente: Pontevedra, 11.11.2015.—O Secretario Xeral do Pleno, José Luís Mato Rodríguez.